Document ID: /roh_data/filtered/swiss_laws_in_ROHinterleaved.jsonl.gz/28907

This text was translated from EN into Rumantsch Grischun.

The Independent Complaints Authority for Radio and Television (the Complaints Authority) comprises nine part-time members. The Federal Council elects the members of the Complaints Authority and appoints the president. The following may not belong to the Complaints Authority:a. members of the Federal Assembly;b. persons in the service of the Confederation;c. members of the management and employees of Swiss broadcasters. If there is an incompatibility, the person concerned shall declare which of the two offices he or she opts for. If he or she opts for an office in paragraph 3, he or she shall resign from the Complaints Authority four months at the latest from the occurrence of the incompatibility.

L’Autoritad independenta da recurs davart radio e televisiun (autoritad da recurs) consista da nov commembers en uffizi accessoric. Il Cussegl federal elegia ils commembers da l’autoritad da recurs e designescha il president. A l’autoritad da recurs na dastgan betg appartegnair:a. ils commembers da l’Assamblea federala;b. las persunas che lavuran tar la Confederaziun;c. ils commembers dals organs d’emetturs da programs svizzers sco er persunas che stattan en ina relaziun da lavur correspundenta. Sch’i resulta ina incumpatibilitad, declera la persuna pertutgada per tgenin dals dus uffizis ch’ella sa decida. Sch’ella sa decida per in uffizi tenor l’alinea 3, banduna ella l’autoritad da recurs il pli tard 4 mais suenter la constataziun da l’incumpatibilitad.